**Srechko Katanets** (sloven. Srečko Katanec; 1963-yil 16-iyul, Lyublyana) — yugoslaviya va sloveniyalik futbolchi va murabbiy, Oʻzbekiston milliy terma jamoasi bosh murabbiyi.

Tarjimai hol
------------

### Futbolchi faoliyati

Faoliyatini Lyublyana klubida boshlagan. 1981—1988-yillarda Yugoslaviyaning „Olimpiya", Zagrebning „Dinamo" va „Partizan" klublarida oʻynagan. 1988-yilda u Gʻarbiy Germaniyaning Shtutgartiga koʻchib oʻtdi, u yerda bir mavsum oʻtkazdi va UEFA kubogi finalchisiga aylandi. Mavsum yakunlangach, Italiyaning „Sampdoriya" klubiga yoʻl oldi. Italiya klubi bilan u deyarli barcha unvonlarni qoʻlga kiritgan: chempionat, Kubok va Superkubok. Kubok egalari kubogini ham qoʻlga kiritgan. 1991/92-yilgi mavsumda u soʻnggi yevrokubokda finalchi boʻlgan, oʻshanda jamoasi qoʻshimcha vaqtda 0:1 hisobida „Barselona"ga magʻlub boʻlgan.

### Trenerlik faoliyati

#### Sloveniya terma jamoasi (21 yoshgacha)

21 yoshigacha 1996-yildan 1997-yilgacha u Sloveniya terma jamoasida murabbiy Drago Kostanshekning yordamchisi boʻlgan.

#### Goritsa (Nova Goritsa)

1997-yilning dekabrida u ikki yarim yillik shartnoma imzolab, „Goritsa" bosh murabbiyi boʻlgan.

#### Sloveniya terma jamoasi

1998-yilning iyul oyida u Sloveniya terma jamoasi bosh murabbiyi etib eʼlon qilindi.

Sloveniya bilan Ukrainani pley-offda magʻlub qilganidan soʻng 2000-yilgi Yevropa chempionatiga yoʻllanma oldi, bu mamlakatning yirik turnirdagi birinchi ishtiroki edi. Turnirda Sloveniya Yugoslaviya va Norvegiya bilan durang oʻynadi, biroq Ispaniyaga imkoniyatni boy berib, guruhdan chiqa olmadi.

Shuningdek, Sloveniya terma jamoasi 2002-yilgi FIFA Jahon chempionatiga yoʻllanmani qoʻlga kiritgan, u yerda Ispaniya, Janubiy Afrika va Paragvayga guruhdagi uchta oʻyinda ham magʻlub boʻlgan. Natijada Katanets jahon chempionatidan soʻng darhol faoliyatini yakunlagan.

#### Olimpiakos (Pirey)

2002-yil 2-noyabrda Gretsiyaning „Olimpiakos" klubi bosh murabbiyi boʻlgan. Katanets qoʻl ostida „Olimpiakos" kutilganidan ham yomonroq oʻynadi va 2003-yilning 7-fevralida klub uning shartnomasini bekor qildi.
2004-yilda Xorvatiya terma jamoasi bosh murabbiyligiga nomzod boʻlgan, biroq uning oʻrniga Zlatko Kranchar tanlangan.

#### Makedoniya terma jamoasi

2006-yilning 17-fevralida Yevro-2008 saralash bosqichi uchun Makedoniya terma jamoasiga bosh murabbiy etib tayinlangan. 2010-yilgi FIFA Jahon chempionati saralash bosqichidagi aralash natijalardan soʻng, jumladan Shotlandiya ustidan 1:0 hisobida gʻalaba qozongan va Gollandiyaga 0:4 hisobida magʻlub boʻlganidan soʻng, Katanets 2009-yil 6-aprelda oʻz lavozimidan isteʼfoga chiqdi.

#### BAA terma jamoasi

2009-yilning 23-iyunida Birlashgan Arab Amirliklari terma jamoasining yangi bosh murabbiyi sifatida tanishtirildi. 2011-yil 6-sentabrda FIFA Jahon chempionati-2014 saralashining uchinchi bosqichida ketma-ket ikkita magʻlubiyatdan soʻng ishdan boʻshatildi.

#### Sloveniya terma jamoasi

2012-yil 31-dekabrda Sloveniya futbol assotsiatsiyasining ikkinchi marta bosh murabbiy boʻlish taklifini qabul qildi va 2013-yil 4-yanvarda rasman tayinlandi. 2017-yil oktabr oyida 2018-yilgi futbol boʻyicha jahon chempionatiga oʻta olmaganidan soʻng iste’foga chiqdi.

#### Iroq terma jamoasi

2018-yilning 4-sentabrida uch yillik shartnoma asosida Iroq terma jamoasi bosh murabbiyi etib tayinlandi. Uning birinchi yirik musobaqasi 2019-yilgi Osiyo Kubogi boʻlib, unda Iroq boʻlajak chempion Qatarga 0:1 hisobida magʻlub boʻlib, 1/8 finalga chiqdi.

Uning rahbarligida Iroq ham Jahon chempionati-2022 saralash oʻyinlarida qoʻshni Eron ustidan 2:1 hisobida sezilarli gʻalabaga erishdi. Shundan soʻng, Iroq saralashning uchinchi bosqichiga yoʻl oldi. Ammo, federatsiya bilan kelishmovchilik tufayli (olti oy davomida maoshi toʻlanmagan) Katanets 2021-yilning iyul oyida murabbiylikdan ketgan.

#### Oʻzbekiston terma jamoasi

2021-yilning avgustida esa Oʻzbekiston milliy terma jamoasi bosh murabbiyi boʻldi. Shartnoma 2025-yilgacha tuzilgan.

Yutuqlari
---------

**„Partizan"**

* Yugoslaviya chempioni: 1986/87

**„Sampdoriya"**

* Italiya chempioni: 1990/91
* Italiya kubogi sohibi: 1993/94
* Italiya Superkubogi sohibi: 1991
* Gʻoliblar kubogi sohibi: 1989/90

Manbalar
--------

1. ↑  „Katanec pet pred dvanajsto "dahnil usodni da"" (slovencha). *RTV Slovenija*. 5-aprel 2013-yilda asl nusxadan arxivlandi. Qaraldi: 31-dekabr 2012-yil.
2. ↑  „Катанец вновь возглавил словенцев" (ruscha). *Football24.ua* (1-yanvar 2013-yil). Qaraldi: 24-oktabr 2021-yil.
3. ↑  „Катанец покинул сборную Словении" (ruscha). *Football24.ua* (5-dekabr 2017-yil). Qaraldi: 24-oktabr 2021-yil.
4. ↑  „Катанец возглавил сборную Ирака".
5. ↑  „Сречко Катанец может стать главным тренером сборной Узбекистана по футболу".
6. ↑  „Сречко Катанец возглавил сборную Узбекистана по футболу" (ruscha).  Gazeta.uz. Qaraldi: 27-avgust 2021-yil.

Havolalar
---------

* Профиль на сайте сборной Словении
* Биография и статистика на сайте сборной Сербии по футболу


|  |  |  |  |
| --- | --- | --- | --- |
| 

| * k
* m
* t

Oʻzbekiston milliy futbol terma jamoasi bosh murabbiylari |
| --- |
|  |
| 
* Rustam Akramov
* Birodar Abduraimov
* Aleksandr Ivankov
* Bahodir Ibragimov
* Rustam Мirsodiqov
* Ubirajara Veiga da Silva
* Mahmud Rahimov
* Viktor Borisov
* Pavel Sadirin
* Yuriy Sarkisyan
* Vladimir Salkov
* Leonid Ostroushko
* Ravshan Haydarov
* Hans-Jürgen Gede
* Ravshan Haydarov
* Bob Houghton
* Valeriy Nepomnyashchiy
* Rauf Inileyev
* Mirjalol Qosimov
* Vadim Abramov
* Mirjalol Qosimov
* Samvel Babayan
* Roʻziqul Berdiyev
* Temur Kapadze
* Héctor Cúper
* Vadim Abramov
* Srečko Katanec
 |

 |

| * k
* m
* t
Oʻzbekiston squad – AFC Osiyo kubogi 2023 |
| --- |
| 
* 1 Oʻtkir Yusupov
* 2 Xojiakbar Alijanov
* 3 Farrux Sayfiyev
* 4 Abduqodir Xusanov
* 5 Rustam Ashurmatov
* 6 Abdulla Abdullayev
* 7 Husniddin Aliqulov
* 8 Jamshid Iskanderov
* 9 Otabek Shukurov
* 10 Jaloliddin Masharipov
* 11 Oston Oʻrunov
* 12 Botirali Ergashev
* 13 Xojimat Erkinov
* 14 Eldor Shomurodov
* 15 Azizbek Amonov
* 16 Igor Sergeyev
* 17 Bobur Abduholiqov
* 18 Umar Eshmurodov
* 19 Odiljon Hamrobekov
* 20 Jamshid Boltaboyev
* 21 Azizbek Turgʻunboyev
* 22 Abbosbek Fayzullayev
* 23 Abduvohid Neʼmatov
* 24 Sherzod Nasrullayev
* 25 Zafarmurod Abdurahmatov
* 26 Shahboz Umarov
* 27 Muhammadqodir Hamroliyev
* 28 Diyor Xolmatov
* Coach: Srechko Katanets

 | Oʻzbekiston |